OpenLLM-France/wikimedia huggingface dataset:
# Cruz Alta (Rio Grande do Sul)

Cruz Alta Brasilgo udalerri bat da, Rio Grande do Sul estatuan kokatua. 58.913 biztanle ditu 1.360,289 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q985966
* Multimedia: Cruz Alta (Rio Grande do Sul) / Q985966
# Cruz Verde plazako atentatua

Cruz Verde plazako atentatua ETA erakundeak 1992ko otsailaren 6an Madrilen bonba-autoz eginiko atentatua da, zeinaren ondorioz 5 pertsona hil ziren eta 7 zauritu izan ziren. Hildakoak Espainiako Indar Armatuetako hiru kide, funtzionario bat eta bere furgonetaren gidaria izan ziren. Horretarako, etakideek 40-50 kilogramo lehergaiz beteriko Opel Kadett bat erabili zuten.

## Erreferentziak

* ↑ (Gaztelaniaz) «Atentados de ETA en Madrid» El País 2004/03/11.

## Kanpo estekak

* Datuak: Q16931844
# Cruz Otxoa de Zabalegi

Miguel Cruz Otxoa de Zabalegi Paternain (Gares, Nafarroa, 1840ko maiatzaren 3a - Toledo, Espainia, 1911ko otsailaren 25a) nafar elizgizona, legegilea eta politikari karlista izan zen.

## Biografia

Zuzenbideko, teologiako eta filosofiako ikasketak egin zituen Zaragozako eta Salamancako unibertsitateetan. Zaragozako unibertsitateko katedraduna zen eta Gorteetako diputatu hautatu zuten 1869. eta 1871. urteetan, eta senatari 1893. urtean.
Hirugarren Karlistaldian Santa Kruz apaizaren taldearekin parte hartu zuen. 1873. urtean atxilo hartu eta hiltzera kondenatu zuten hasieran; gero bizia barkatu zioten. 1882. urtean egin zen apaiz eta Gasteizko elizbarrutiko epaile izendatu zuten. Legitimista Español egunkarian eta El Boletín Eclesiástico de la Diócesis de Calahorra aldizkarian idatzi zituen lan aipagarrienak. Harena da Memorias de la Campaña carlista obra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ url=https://www.senado.es/web/conocersenado/senadohistoria/senado18341923/senadores/fichasenador/index.html?lang=eu_ES&id1=2046%7Ceditorial=[[Senado de España]]

## Kanpo estekak

* Datuak: Q12255996
* Multimedia: Miguel Cruz Ochoa de Zabalegui y Paternain / Q12255996
# Cruz das Almas

Cruz das Almas Brasilgo udalerri bat da, Bahiako estatuan kokatua. 60.346 biztanle ditu 145,742 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1648067
* Multimedia: Cruz das Almas / Q1648067
# Cruz Beckham

Cruz David Beckham (Madril, Espainia, 2005eko otsailaren 20a) David Beckham jokalari ingelesaren eta Victoria Beckham, abeslariaren hirugarren semea da. Hiru anai-arreba ditu: Harper Beckham, Romeo Beckham eta Brooklyn Beckham. Gaur egun, Beverly Hillsen (Kalifornia) bizi dira.

## Biografia

Cruz Beckham 2005eko otsailaren 20an Madrilen jaio zen. Gaur egun, Kalifornian bizi da. 2016an bere lehenengo single-a argitaratu eban, "If Everyday Was Christmas” izenekoa. Modelo, ikasle eta abeslaria da, gainera, Instagramen oso ospetsua da.

## Familia

Cruz Beckhamen aita, David Beckham, jokalari ohi britaniarra da, Manchester Uniteden hasi zen jolasten 1993an. Cruz jaio zenean David Real Maidrilen jolasten zuen. Cruzen ama, Victoria Beckham, abeslari, modelo eta dizeinatzailea da. 1994an Victoria “Spice girls” musika taldean sartu zen, baina, 2000. urte arte bakarrik iraundu zuen. Bestetik, hiru anai-arreba daukaz: nagusiena, Brooklyn Beckham, 23 urte ditu; ertaina, Romeo Beckham, 19 urte ditu; eta txikiena, Harper Beckham, 10 urte ditu.

## Karrera musikala

2016an bakarrik 11 urtez bere ama, Victoria Beckhamen pausuak jarraitu zituen eta abesten hasi zen. Scooter Brounegaz, Justin Bieberren manager berarekin sinatu ondoren, bere lehenengo “singlea” argitaratu zuen, “If everyday was Christmas” izenekoa. Single horrek lau millioi eta erdi pertsonek ikusi zuten YouTuben eta irabazi zuen dirua gizarte ekimenentzako eman zuen. Miamiko, Londreseko eta Los Angeleseko grabaketa estudioetan egon ondoren, Cruzek bere lehenengo kontratua sinatu zuen Tap Music zigiluarekin, Dua Lipa, Ellie Goulding eta Lana del Reyren musika-ibilbideak bultzatu zituenak.

## Bitxikeriak

Abesteaz aparte, Skatea, saskibaloia eta grafitiak egitea asko guztatzen zaio. Arte urbanoaz zaletuta, nerabeak kitarra jotzen du eta bere piktoriko sorkuntzak egiten ditu. Gaztea izan arren, ia bi milioi jarraitzaile ditu sare sozialetzan. Horretaz aparte, Cruzek i-D aldizkariko lehen azalean parte hartu du, baina ez du inola ere egin, otsailak 20, igandean, 17 urte bete zituen gazteak aitari «omenaldia egitea» erabaki zuen David Beckhamen famatuenetariko azal bat imitatuz.

## Erreferentziak

* ↑ (Gaztelaniaz) «Cruz Beckham Wiki (Hijo de David Beckham) Años, biografía, familia y más» Venze 2022-03-11 (Noiz kontsultatua: 2022-06-03).
* ↑ (Gaztelaniaz) «Descubre más sobre Cruz Beckham» Famous Birthdays (Noiz kontsultatua: 2022-06-03).
* ↑ (Gaztelaniaz) «Biografía de Cruz Beckham» www.buenamusica.com (Noiz kontsultatua: 2022-06-03).
* ↑ (Gaztelaniaz) «Cruz Beckham: últimas noticias e imágenes - Revista ¡HOLA!» HOLA (Noiz kontsultatua: 2022-06-03).
* ↑ (Gaztelaniaz) «Romeo, Cruz y Harper: los otros hijos de David y Victoria Beckham, padrinos en la boda de Brooklyn» ELMUNDO 2022-04-06 (Noiz kontsultatua: 2022-06-03).
* ↑ (Gaztelaniaz) Cruz Beckham - Biografía, Patrimonio, Edad, Peso, Altura, Relaciones. 2022-02-19 (Noiz kontsultatua: 2022-06-03).

## Kanpo estekak

* Datuak: Q21005513
# Cruz Machado

Cruz Machado Brasilgo udalerri bat da, Paraná estatuan kokatua. 15.978 biztanle ditu 1.478,35 km²ko eremuan.

## Ikus, gainera

* Paraná

## Kanpo estekak

* Datuak: Q2004256
* Multimedia: Cruz Machado / Q2004256
# Cruz (Ceará)

Cruz Brasilgo udalerri bat da, Ceará estatuan kokatua. 29.628 biztanle ditu 329,945 km²ko eremuan.

## Ikus, gainera

* Ceará

## Kanpo estekak

* Datuak: Q22059569
* Multimedia: Cruz (Ceará) / Q22059569
# Cruz Azul FC

Cruz Azul Fútbol Club Mexikoko futbol talde nagusietakoa da, Mexiko Hirian egoitza daukana, hasiera batean Hidalgoko Ciudad Cooperativa Cruz Azul-en sortu bazen ere. 1996an aldatu zen hiriburura. Sei aldiz irabazi du CONCACAF Txapeldunen Liga, inork baino gehiago.

## Palmaresa
### Mexikon: 14

* Mexikoko liga (8): 1969, Mexiko'1970, 1972, 1973, 1974, 1979, 1980, 1997(N)
** (N) Neguko txapelketa
* Mexikoko kopa (3): 1969, 1997, 2013(C), 2018(A).
** (C) Apertura txapelketa, (C) Clausura txapelketa
* Txapeldunen Txapelduna (2): 1969, 1974.
* Mexikoko Superkopa (1): 2018-19.

### Nazio artean: 6

* FIFAren Kluben arteko Munduko Kopa (0): laugarrena 2014an.
* Libertadores Kopa (0): finalista 2001ean.
* Amerika arteko kopa (0): finalista 1972an.
* CONCACAF Txapeldunen Liga (6): 1969, 1970, 1971, 1996, 1997, 2014.

## Kanpo estekak

* (Gaztelaniaz) Webgune ofiziala
* Datuak: Q845859
* Multimedia: Cruz Azul / Q845859
# Delfina Merino

Delfina Merino (Buenos Aires, Argentina, 1989ko urriaren 15a) argentinar kirolaria da, belar hockeyan lehiatzen dena.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu Argentinako taldearekin, Herbehereen atzetik eta Erresuma Batuaren aurretik.
Taldea, honako hauek osatzen zuten: Agustina Albertario, Agostina Alonso, Noel Barrionuevo, Valentina Costa Biondi, Emilia Forcherio, Agustina Gorzelany, María José Granatto, Victoria Granatto, Julieta Jankunas, Sofía Maccari, Delfina Merino, Valentina Raposo, Rocío Sánchez Moccia, Micaela Retegui, Victoria Sauze, Belén Succi, Sofía Toccalino eta Eugenia Trinchinetti-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 02 ! | Emakumezkoa. |
| 2020 | Tokio Japonia | 02 ! | Emakumezkoa. |

## Erreferentziak

* ↑ «Delfina Merino» olympedia.org (Ingelesez)
* ↑ «Delfina Merino» FIH (Ingelesez)

## Kanpo estekak

* Datuak: Q2380635
* Multimedia: Delfina Merino / Q2380635
# Delfino Pescara 1936

Delfino Pescara 1936 Italiako futbol taldea da, Abruzzo eskualdeko Pescara hirian 1936an sortu zena eta 2003an birsortu behar izan zena. Historia luzea izan arren titulu bakarra irabazi du, 1970eko liga.
Etxeko partidak Stadio Adriatico – Giovanni Cornacchia berriztuan jokatzen ditu.

## Historia

1936an sortu zen eta m,aila apaletan aritu zen hamarkada luzez harik eta 1977an Serie A-ra igotzea lortu zuen arte. Ordutik aurrera gutxitan izan da maila gorenean eta mantentzea lortu duen aldi bakarra 1988an izan zen, hurrengo urtean berriz jeisteko.
1999an Serie B maila galdu zuen eta ordutik aurrera gainbehera hasi zen, diru arazo larrien erruz. 2003an talde birsortu behar izan zen. Hasierako urteetan arazo handiekin jarraitu zuen baina 2012an Serie B irabazi eta maila gorenera itzuli zen. 2016an berriz lortu zuen igotzea baina urte bakarrerako izan da.

## Palmaresa
### Italian: 0

* Serie A (1): hamabigarrena 1988an.
* Serie B (2): 1987, 2012

## Ikus, gainera

* Italiako futbol taldeen zerrenda

## Kanpo estekak

* (Italieraz) Webgune ofiziala
* Datuak: Q2710
* Multimedia: Delfino Pescara 1936 / Q2710
# Delfinópolis

Delfinópolis Brasilgo udalerri bat da, Minas Gerais estatuan kokatua. 8.397 biztanle ditu 1.378,423 km²ko eremuan.

## Ikus, gainera

* Minas Gerais

## Kanpo estekak

* Datuak: Q1792047
* Multimedia: Delfinópolis / Q1792047
# Delfo

Delfo, Delfos hiriaren eponimoa, greziar mitologiako bi pertsonairen izena da:
* Apolo jainkoa eta Tea, Kastalioren alabaren semea.
* Hiamoren alaba zen Zeleno eta Apolo jainkoaren semea.

## Ikus, gainera

* Delfosko orakulua

## Kanpo estekak

* Datuak: Q2322448
# Delfos

Delfos arkeologia gunea$^1$ UNESCOren gizateriaren ondarea :
| Mota | Kulturala |
| Irizpideak | i, ii, iii, iv, vi |
| Erreferentzia | 393 |
| Kokalekua | Grezia |
| Eskualdea$^2$ | Europa eta Ipar Amerika |
| Izen ematea | 1987 (XI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Delfos (grezieraz Δελφοί, Delfoi, latinez Delphi) Antzinako Greziako hiri bat izan zen. Hantxe zegoen Delfosko orakulu famatua, Apolo jainkoaren omenezko tenpluaren barnean. Antzinako Grezian, Delfos Unibertsoaren erditzat edo onfalos hartzen zuten. Egun UNESCOk Gizateriaren Ondare izendatu du.

## Geografia

Antzinako hiria Fozida eskualdean zegoen, Parnaso mendiaren magalean. Hirira ailegatzeko, bere kokapena zela eta ia helezina zena, hiru bide zeuden: ekialdean Beoziatik zetorrena, Skiste izenekoa eta mendebaldean bi Anfisa eta Krisatik zetozenak.
Alde aske bakarrak, hegoaldekoa, harresia zuen. Barnean, Apolo jainkoaren omenezko tenplua zen eraikin nagusia baina bazeuden beste eraikinak ere:
* Antzerkia,
* Greziako hiriek eginiko altxorrak, ikusgarriena egun berreraikia den Atenasekoa
* Gimnasioa
* Estadioa
* Kastaliako iturria
* Atenastarren portikoa
* Tholosa
* Txiostarren aldarea

## Historia

Mitologiak dio Apolok eraiki zuela hiria. Orakulu bat eraikitzekotan zegoela, Krisara heldu zen eta Parnaso mendiaren ingurunabarrak gustatu zitzaizkion. Baina lekua sugez beterik zegoen eta nagusia pitoia zen. Apolok sugetzarra hil zuen eta kretaziar batzuk erakarri zituen bere apaizak izateko.
Delfosen okupazioa Neolitikoan hasi zen eta Aro Mizenikoan (K.a. 1600-1100) finkatu. Hiriaren urrezko aroa K.a. VI. mendea, Anfiktoniaren menpean, zen.
Orakulua erabiltzeko azken enperadorea Juliano Apostata erromatarra zen, baina K.a. 385an Teodosio I.a Handiak orakulua debekatu zuen.

## Arkeologia

Delfoseko toki arkeologikoko ikerketa 1860 inguruan hasi zuten alemaniarrek. 1891n, frantziarrek, greziar gobernuaren onespena jaso zuten ikerketa sistematiko bat egiteko. Ondoren, "Indusketa Handia" delakoa hasi zen, Kastri herrixka lehen aldiz erretiratu ondoren. Bertan, antzinako bizitza publikoaren hainbat alderdiren berri ematen duten aurkikuntza izugarriak atera ziren argitara, 3.000 inskripzio barne.

## Orakulua

Delfosko orakulua Apolo jainkoaren omenezko tenpluaren barnean zegoen. Bere sazerdotesa nagusia Pitia zuen izena eta Apoloren bozeramalea zen. Orakuluari aholkua eskatzeko eskalea iturrian garbitzen zen eta gero oparia egin. Igarlea hiruoineko aulkian zegoen, zulo baten gainean. Zulotik Piton munstro hilaren lurrinak ateratzen ziren eta Pitiak arnasa hartu ondoren, estasian, Apoloren hitzak entzuten zuen. Estasian esandakoa, apaizek azaltzen zuten.

## Irudiak

* Atenastarren altxorra.
* Antzokia
* Estadioa

## Erreferentziak

* ↑ Euskaltzaindiaren araua
* ↑ «Υπουργείο Πολιτισμού και Αθλητισμού | Δελφοί» odysseus.culture.gr (Noiz kontsultatua: 2020-04-21).

## Kanpo estekak

* (Ingelesez) Webgune ofiziala
* (Ingelesez) Greziako kultura ministerioa
* (Grezieraz) Delfos
* Delfosi buruzko artikulua, Argia aldizkarian.
* Datuak: Q75459
* Multimedia: Ancient Delphi / Q75459
# Delfosko Sibila

Delfosko Sibila Arte eta kultura klasikoaren andre apaiz profeta zen, kultura horren bost sibilen arteko garrantzitsuenetariko bat. Ospetsuena Kumasen zegoen. Pertsona hauen historia mitologiarekin nahasten da.

## Datu batzuk

Pausaniasen arabera, sibila hau Troiako Gerra baino lehen bizi izan zen, K.a. XI. mendearen inguruan. Pausaniasek jaso zituen berari buruzko berriak II. mendean izan zen eta informazio horien iturria jendearen esanetan aurkitu zuen. Sibila hau Apoloren apaiz emakume izan zen pitonisaren aurrekaria izango zen, K.a. VIII. mende ingurukoa. Antzinako Greziaren eta Erromaren kulturan sibilak emakumeak baziren, gizonezkoak bakis ziren.

## Mitoa

Pausaniasek zera zioen: Sibila "gizonen eta jainkoen artean jaio zne, itsas-munstroen eta ninfa hilezkor baten alaba". Egile horren esanetan Sibila Troiako Gerra baino lehen, Troadetik Delfosera joan zen. Dirudienez Samosen egon zen, Klaros eta Delos bisitatu zituen, eta Troaden hil zen. Haren bizitzak gizakien bederatzi belaunaldiena iraun zuen. Hil ondoren, ahots erraria bihurtu zen. Ahots horrek gizakiei etorkizuna argitzeko mezuak ematen omen zizkien baina ez modu garbi batez, asmakizun ilunez bitartez baizik.

## Erreferentziak

* ↑ Pausanias 10.12.1
* ↑ Bowden, Hugh, Classical Athens and the Delphic Oracle. Divination and Democracy. Cambridge: Cambridge University Press, 2005. ISBN 0-521-53081-4. Cf. 14 or. "They may learn about the mysterious Delphic Sibyl, a mythical prophetess unrelated to the traditions of the oracle itself".
* ↑ Pausanias 10.12.3

## Ikus, gainera

* Delfos

## Kanpo estekak

* Datuak: Q12737222
* Multimedia: Sibyl of Delphi / Q12737222
# Delft Colony (Kalifornia)

Delft Colony Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 412 biztanle ditu, 0,169996 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q5253693
# Constant Troyon

Constant Troyon (Sèvres, 1810eko abuztuaren 28a - Paris, 1865eko otsailaren 21) Barbizongo eskolari lotutako frantziar margolaria izan zen. Abere-margolari gisa nabarmendu zen.

## Biografia

Constant Troyon 1810eko abuztuaren 28an sortu zen, Sèvresen. Gurasoak hiri horretako portzelana-fabrikan aritzen ziren, eta bera ere bertan jardun zuen, zeramika dekoratzen. 21 urte zituela Frantzian barrena ibili zen, paisaiak margotzen. Dirua agortu zitzaiolarik, lehengo lantegira itzuli behar izan zuen. Camille Roqueplanen bitartez, Théodore Rousseau, Jules Dupré eta Barbizongo eskolako margolariak ezagutu zituen. 1840 eta 1847 bitarteko margolanetan artista horien eragina agerikoa da.
1846an Herbehereetan egon zen, eta Hagan Paulus Potterren De stier (Zezenkoa) margolana ikusi zuen. Harrezkero aziendak margotzen hasi zen, eta arrakasta handia izan zuen. Ohorezko Legioa eman zioten, Parisko Aretoan bost domina jaso zituen eta Napoleon III.a bere bezeroetako bat izan zen. Bere ikaslerik ezagunena Émile van Marcke izan zen.
1865ean hil zen eta Montmartreko hilerrian ehortzi zuten.

## Iruditegia

* Arrantzaleak Calouste Gulbenkian museoa, Lisboa.
* Itsasaldea Villersetik hurbil, 1859 aldean Walters Art Museum, Baltimore.
* Ekaitza baino lehen, 1860 aldean Arte Eder museoa, Budapest.
* Aziendak edaten, 1851 Walters Art Museum, Baltimore.

## Erreferentziak

* 1 2 David CROAL THOMSON: Constant Troyon 1911 Encyclopædia Britannica. Wikisource.org

## Kanpo loturak

* (Ingelesez) Constant Troyon Artcyclopedia.com
* Datuak: Q219403
* Multimedia: Constant Troyon / Q219403
# Constante Barreiro

Constante Barreiro lurrunezko eta zurezko oskoldun arrantzu binakakoa izan zen Arturo Juan Freire Barreiro bouzastararena. Nuevo Constanteren bikia izan zen. Vigon eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-10 izena jarri (1937/5/12). Bilbo ebakuatzerakoan Santanderrera pasa zen. BIAren eskutan jarri zen (1937/8/1). Handik La Pallicera joan zen (1937/8/25) Eusko Itsas Gudarosteko gainerako ontziekin batera, azkenik gerra amaitu arte Rocheforten gelditu zelarik. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61069569
# Constantia (New York)

Constantia Ameriketako Estatu Batuetako inkorporatutako herri bat da. Oswego konderrian kokatuta dago, New York estatuan. 4.778 biztanle ditu, 99,67 kilometro koadroko azaleran banatuta.

## Ikus, gainera

* Oswego konderrian

## Kanpo estekak

* Datuak: Q3710249
* Multimedia: Constantia, New York / Q3710249
# Constantin Daicoviciu (Caraș-Severin)

Constantin Daicoviciu Errumaniako udalerri bat da, Caraș-Severin konderrian. 2.649 biztanle ditu, 105,29 kilometro koadroko azaleran banatuta.

## Herriak

Udalerrian honako herriak daude:
Constantin Daicoviciu $^{(en)}$ Maciova $^{(en)}$ Mâtnicu Mare $^{(en)}$ Peștere $^{(en)}$ Prisaca $^{(en)}$ Zăgujeni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12112450
# Constant Permeke

Constant Permeke (Anberes, Belgika, 1886ko uztailaren 31 - Jabbeke, Brujas, Belgika, 1952ko urtarrilaren 4a) flandestar margolaria eta eskultorea izan zen.

## Biografia

Brujas eta Ganteko akademietan egin zituen margolaritza-ikasketak. 1909an Sint-Martens-Latemen jarri zen bizitzen, eta Sint-Martens-Latemgo bigarren eskola espresionista sortu zuen Servaes, Frits Van den Berghe eta Gustave eta Léon de Smetekin batera.
Lehen Mundu Gerran zauri larriak egin zizkioten, eta Ingalaterrara eraman zuten. 1919an itzuli zen Flandesera. Pintura eta marrazkia landu zituen; gizonarekiko interes handia erakusten du bere obretan. 1935etik aurrera eskultura ere landu zuen, emakumeak biluzik, bereziki.

## Iruditegia

* Amatasuna (Oostendeko emakumea) (1913)
* Ostendeko kaia
* Baserritar katudunen familia (1928)
* Paisaia errotarekin Tiegemen
* Erretzen (c.1927)
* Arrantzelearen emaztea (1921)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q381911
* Multimedia: Constant Permeke / Q381911
# Constancia de la Mora

Constancia de la Mora Maura (Madril, 1906ko urtarrilaren 28a-Guatemala, 1950eko urtarrilaren 27a) espainiar aristokrata eta komunista izan zen, Antonio Maura politikari kontserbadorearen biloba. Espainian dibortziatu zen lehen emakumea izan zen. Gerra Zibilean kausa errepublikarra irmoki defendatu zuen. Aireko Indar Errepublikanoen burua zen Ignacio Hidalgo de Cisneros jeneralarekin ezkondu zen. Errepublikako Atzerriko Prentsa Bulegoa zuzendu zuen. Erbestean hil zen, Guatemalan, trafiko-istripu arraro batean.

## Obra

* In Place of Splendor, New York, 1939. Gaztelaniaz 1977an agertu zen, Doble Esplendor izenburuaz. Ez dirudi berak bakarrik idatzi zuela. Lanak errepublikaren aldeko propaganda moduan zabaldu zen. Bere autobiografia da. Autobiografia hau XX. mendearen lehen erdiko emakume espainiar baten historiari buruzko dokumentu interesgarria da, zehazki, bere klaseko konbentzio sozialen aurka oldartzen den emakume baten bizitzari buruzkoa.

## Erreferentziak

* ↑ https://www.editorialrenacimiento.com/biblioteca-de-historia/32-constancia-de-la-mora.html

## Kanpo estekak

* (Gaztelaniaz):Espainiako Historia Errege Akademiaren webguneko biografia.
* Datuak: Q544202
# Constancia del Rosario (udalerria)

Constancia del Rosario Mexikoko udalerri bat da. Oaxaca estatuan kokatua dago. 2010ean 3.860 biztanle zituen 84,37 km²ko azaleran. Herriburua [[Constancia del Rosario (Constancia del Rosario)|Constancia del Rosario]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5163604
# Constant Vanden Stock estadioa

Constant Vanden Stock estadioa (frantsesez Stade Constant Vanden Stock eta nederlanderaz Constant Vanden Stockstadion) Belgikako Anderlecht udalerrian dagoen futbol estadio bat da, Brusela hiriburuan. RSC Anderlecht taldearen jokalekua da.
1917an inauguratua eta 1983Ana zaharberritua izan zen. 21.500 ikusleentzako edukiera du.

## Kanpo estekak

* Datuak: Q262326
* Multimedia: Stade Constant Vanden Stock / Q262326
# Constant Nieuwenhuys

Constant Anton Nieuwenhuys (Amsterdam, 1920ko uztailaren 21a - Utrecht, 2005eko abuztuaren 1a) herbeheretar margolari, eskultore eta musikaria izan zen. CoBrA taldeko sortzaileetako bat izan zen.
Amsterdamgo Arte Ederren Errege Akademian ikasi zuen. Han Karel Appel eta Corneille ezagutu zituen eta elkarrekin CoBrA taldea sortu zuten 1948an. Constant taldeko teorikotzat jo zuten.
1950ean Parisen kokatu zen eta Cobra desegin ondoren arkitekturan zentratu zen. Aldo van Eyckekin kolorismo espazialaren teoria garatu zuen. Ondoren, Babilonia Berria izeneko hiri utopikoa sortzeko proiektuan parte hartu zuen.
* Datuak: Q697681
* Multimedia: Constant Nieuwenhuys / Q697681
# Digestio anaerobikoa

Digestio anaerobikoa, oxigeno gabezian mikroorganismoek material biodegradagarria deskonpozatzearen prozesuari deritzo. Prozesu honetan hainbat gas sortzen dira, karbono dioxidoa eta metanoa kantitate handienean aurkitzen direnak direlarik (degradatu den materialaren arabera).
Ur zikinen tratamenduan erabili ohi da, soberakinen kudeaketaren sistemaren parte bezala. Digestio anaerobikoak atmosferara igorritako gasak gutxitzen ditu.
Digestio anaerobikoa energia berritzaile iturri bezala ere erabiltzen da, bertan sortzen diren karbono dioxido eta metanoak energiaren sorrerarako egokiak bait dira eta erregai fosilak baztertzen laguntzen dute. Sortzen diren soberakinak ongarriak egiteko erabiltzen dira.

## Ikus, gainera

* Anaerobio
* Hondakin-uren tratamendua

## Kanpo estekak

* Datuak: Q555853
* Multimedia: Biological methanation / Q555853
# Digestu

Digestu (latinez: Digestum; antzinako grezieraz: πανδέκτης, pandéktēs) Justiniano I.a enperadore bizantziarrak 533. urtean argitaratutako obra juridikoa da.
Argitaratu eta hamabost egunera sartu zen indarrean Justinianoren Digestu. Bere izena, Justinianoren omenez etorri zen, honen lanik garrantzitsuena, izen bera hartzen zuelarik (era berean, digestuk "laburpen" esan nahi du).
Justinianok Corpus Iuris Civilis argitaratu zuen, Hadriano enperadoretik bere garaira arte erromatar zuzenbidearen konstituzio eta jurisprudentziaren konpilazioa. Ondoren, 530ean, Justinianok, lan bakar batean erromatar legelarien epaiak biltzea erabaki zuen, hau da, Digestua.
Gaur egun, "Digestu" erromatar zuzenbidearen kodifikazioari ez ezik, arau juridiko ororen konpilazio ordenatuari ere deitzen zaio.

## Erreferentziak

* ↑ Euskalterm: [Hiztegi terminologikoa] [2000]
* ↑ Álvaro d'Ors, ed. El Digesto de Justiniano. Iruñea: Aranzadi.
# Dighton (Kansas)

Dighton Kansasko hiri bat da. Lane konderrian kokatua dago. 2010ean 1.038 biztanle zituen, 2,27 kilometro koadrotan banatuta.

## Ikus, gainera

* Lane konderria

## Kanpo estekak

* Datuak: Q2027291
* Multimedia: Dighton, Kansas / Q2027291